मेलनि गेजेरजोंनो 71 नं ढेकियाजुलि बियाबनिफ्राय बे बारनि बिसायख’थियाव अशक सिंघालआ आउत होननानै बुंथिबावयो । लोगोसेनो मिरु बि.जे.पि.नि दोलोनि नेहाथारि महन प्रकासया बावैसो सान सिगां बि.जे.पि. दोलोया हिन्दु मुसलमा, राव आरो हारिनि गेजेराव हेंथा हेंथियै राजखान्थि गेलेबोदों होननानैबो अजद दैखांदों। बेनिखायनो आसामनि रायजोफोरा बि.जे.पि. दोलोनि माखासे खान्थिखौ गनायना लानो हायाखै जायनि थाखाय फैबाय थानाय आसाम बिधान सभानि बिसायख’थियाव गासै मोन 7 दोलोनि दोलोजों गोरोबलायनाय महाजत दोलोआनो आसामआव सोरखारखौ दागोना रोखा जाबाय होननानै बुंथिबावदों।